Поштовани-а,

ПКС наставља деценијску традицију у награђивању најбољих научних радова који имају апликативну улогу у унапређењу привредног амбијента и повезивању науке и привреде, коју је у претходном периоду спроводила Привредна комора Београда за територију Београдског региона. Имајући у виду да се од формирања јединственог коморског система Србије ова награда подиже са градског на национални ниво, тј. ниво Републике Србије, то подразумева и проширење могућности аплицирања за ове награде са применом најбољих научних радова који имају апликативну улогу у **унапређењу привредног амбијента Републике Србије.**

**Награде за докторске дисертације** додељују се за радове са оригиналним научним доприносима од изузетног значаја у одређеној научној области, а са директним или потенцијалним значајем за примену у привреди.

У циљу подстицања младих стручњака и научних радника да за докторске радове бирају теме од значаја за развој привреде Републике Србије, Привредна комора Србије ове године додељује награде:

|  |  |
| --- | --- |
| * за најбоље докторске дисертације...................................................
 | до 10 награда |

Приликом одлучивања о додели награда за 2017/2018. годину, Жири ће, као и до сада, приоритет дати најбољим радовима у којима се обрађују теме из области привреде Републике Србије.

Молимо Вас да на факултету **извршите** **избор најбољих радова одбрањених у току протекле 2017/2018. године**, **почев од 1.10.2017. године, а закључно са 30.09.2018. године,** водећи рачуна о критеријумима који су предвиђени Одлуком о условима за доделу годишње награде Привредне коморе Србије (Одлука), који можете преузети са web site-a:

Привредне коморе Србије [www.pks.rs](http://www.pks.rs)

Привредне коморе Србије - Привредне коморе Београда [www.kombeg.org.rs](http://www.kombeg.org.rs)

На основу конкурса објављеног у јавним гласилима и дописа Коморе факултетима, предлоге за додељивање награда Коморе подносе факултети, најкасније 3**0 дана** од дана објављивања конкурса (21. мај 2019.). Непотпуни и неблаговремени предлози неће се узети у разматрање.

**Предлоге за додељивање награда потписује декан.**

Иницијативу за подношење предлога факултету може поднети институт, предузеће, друге организације и појединци.

**Предлози се достављају Жирију у писаном облику и са образложењем, односно**

**читко попуњен образац уз радове који се предлажу и достављају у штампаној форми.**

Сагласно одредбама Одлуке, **РАДОВЕ И ПРЕДЛОГЕ** доставите на адресу:

**ПРИВРЕДНА КОМОРА СРБИЈЕ - ПРИВРЕДНА КОМОРА БЕОГРАДА,**

**- за награду Коморе -**

#### **11000 Б Е О Г Р А Д**

**Кнеза Милоша 12**

**најкасније до 19. јуна 2019. године.**

Потребна обавештења можете добити у **Привредној комори Србије - Привредној комори Београда** путем телефона: 011/3621-305 или путем мобилног телефона, Барбара Станишић 064/8760-181 и Љубица Матић 064/8760-121.

**Молимо Вас да пажљиво попуните формулар са подацима о ауторима, који се налази у прилогу, како бисмо имали све потребне информације**. У формулару, у делу напомена, наведено је све што предлог за доделу награде треба да садржи.

Срдачан поздрав,

Радни тим

ПРИВРЕДНE КОМОРE СРБИЈЕ